Kawentaripun Maudy Ayunda dados artis ing Indonesia dipunwiwiti lumantar filem Untuk Rena ingkang maèn sareng Surya Saputra ing taun 2006.[2] Ing filem kasebat, Maudy Ayunda dados Rena.[2] Ing filem ingkang nyariosaken satunggaling bocah ingkang dipunrumati ing panti asuhan punika, Maudy ugi nembangaken setunggal lagu ingkang irah-irahanipun Rumah Matahari.[3] Déné ing filem Sang Pemimipi, Maudy dados paraga minangka kenya Melayu ingkang asmanipun Zakiah Nurmala.[4] Ing filem Rumah Tanpa Jendela, Maudy pikantuk paraga dados Andini inggih punika salah satunggaling kenya saking kulawarga ingkang sugih lan nggadhahi rayi ingkang keterbelakangan mental.[5] Déné ing filem Tendangan dari Langit, Maudy dados Indah, inggih punika kenya ingkang ditresnani déning Wahyu minangka paraga utama ing filem kasebat. Ing filem Malaikat Tanpa Sayap, Maudy kedah akting dados Mura inggih punika kenya ingkang kagungan penyakit jantung. Ing filem punika Maudy kedah mbangun chemistry kaliyan Adipati Dolken minangka lawan maénipun.[6]